Príloha č. 7 – Špecifikácia spätnej kompatibility a migrácie pre CEP 3.0

Príloha obsahuje zoznam rozhraní a služieb pre ktoré je potrebná spätná kompatibilita voči existujúcemu modulu CEP ÚPVS, pričom detaily sú uvedené v integračných manuáloch.

**Zoznam existujúcich služieb (rozdelené podľa oblastí):**

* **Pečatenie / vytváranie** 
  + Podpísanie dokumentov 1 a 2 (sync)
  + Prijatie dokumentov na podpísanie 1 a 2 (async request), PrijatieVysledkuPodpisania (async response)
  + Spojenie 2 asic kontajnerov (sync)
  + Prevod EPES na T formu (sync)
  + Kanonikalizácia (sync)
* **Doručenky**
  + Vytvorenie doručenky pre podanie 1 a 2 (async request), Prijatie doručenky (async response)
  + Kontrola doručenky voči podaniu (sync)
* **Služby pre overovanie KEP a validáciu objektov** 
  + Úplné overenie ZEP 1 a 2, Overenie podpisu - Spôsoby odpovede 1, 2, 3, 4 (async)
  + Informatívne overenie ZEP 1, 2, 3 a 4 (sync)
  + Zaevidovanie podania 1 a 2 (async)
  + Zaevidovanie podania 1 a 2 s požadovaným časom v doručenke (async)
  + Zistenie typu a formátu podpisu 1 a 2 (sync)
* **Validácia a konverzia formátov**
  + Služby pre validáciu dátových objektov – ValidateDataObject, ValidatePDF, ValidatePNG, ValidateTXT, ValidateXMLDataContainer (sync)
  + Validácia PDF (sync)
  + Konverzia PDF (sync)
* **Extrahovanie podpísaných dát** 
  + Vrátenie podpísaných dát 1 a 2 (sync)
* **Časové pečiatky** 
  + Poskytnutie časovej pečiatky (sync)
  + Prevod EPES na T formu (sync)
* **Služba na prevod na archívnu formu** 
  + Prevod ZEP na archívnu formu 1 a 2 (async request), PrijatieVysledkuPrevoduZEPNaArchivnuFormu (async response)
* **Evidencia formulárov a vizualizácií** 
  + Poskytnutie vizualizácie k prijatému objektu (sync)
* **Rozhranie voči G2G (BizTalk, RabbitMQ)**

**Poznámka: Nevyžaduje sa zachovanie existujúcich služieb, ktoré nie sú reálne využívané: pre zaevidovanie do denníka správ a výpis z denníka správ a ani služba pre poskytovanie CRL.**

**Štatistiky počtov volaní vybraných služieb za rok 2023:**

|  |  |
| --- | --- |
| IZServices.PodpisanieDokumentov | 2 130 663 |
| IZServices.PodpisanieDokumentov2Assertions | 20 295 124 |
| IZServices.PodpisanieDokumentovAssertions | 7 909 545 |
| IZServices.PoskytnutieCasovejPeciatky | 9 864 611 |
| IZServices.PrevodEPESNaTFormu | 2 547 410 |
| IZServices.Spojenie2AsicKontajnerov | 8 521 111 |
| IZServices.VrateniePodpisanychDat2 | 18 344 076 |

Dátové integrácie

Dátové integrácie na moduly ÚPVS:

* 1. pravidelný inkrementálny export pre dátový sklad,
  2. integrácia na centrálne logovanie ÚPVS (MQ Kafka),
  3. ukladanie datasetov na určené statické úložisko a automatické zasielanie reportov e-mailom.

Poskytovanie datasetov a reportov

Dodanie datasetov a reportov v rozsahu:

* štatistika biznis výsledkov overení podpisov za každý deň,
* informácie o jednotlivých správach a výsledkoch overenia iných ako platných podpisov,
* štatistika počtov spracovaných requestov z jednotlivých služieb vrátane chybových stavov,
* prehľad zoznamu certifikátov uložených v CEP pre pečatenie,
* prehľad certifikátov pre validáciu uložených v CEP,
* zoznam zreplikovaných prezentačných schém elektronických formulárov z modulu elektronických formulárov,
* prípadné drobné rozšírenie reportov bude špecifikované vo fáze detailného návrhu a analýzy, predpokladaný rozsah 10 reportov.

Export a IMPORT údajov

Postupný import dát – pri importe údajov je potrebné zabezpečiť neodstavenie systému resp. krátkodobé odstavenie (v jednotkách hodín mimo pracovný čas).

Zdrojmi údajov pre migráciu sú MS SQL DB CEP ÚPVS (a zálohy na páskach).

Rozsah základných typov údajov na migráciu:

* archív CRL a certifikátov,
* archív súborov s pripojenou časovou pečiatkou (interne pripojených v rámci úplného overenia podpisov k podpisom, ktoré neobsahovali platné kvalifikované časové pečiatky). Tieto súbory budú po migrácii poskytované cez službu uvedenú v požiadavke REQ\_CEP\_02,
* archív prezentačných schém formulárov (XSD, XSLT prezentačné schémy) alebo porovnanie voči pôvodnému archívu s vysporiadaním rozdielov s cieľom zachovania rovnakého overovania odtlačkov schém.